id en cs da sv sv sv de da da da da de da da da cs de da da sv id de en en da da da da da en en da en en en en en da da da da cs en fr da nl da de da da de da da da sv da de da da sv da sv az da en
Rocqawali: Kalam - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
Begrebet, ”Kalam”, er urdu for ”udtryk” eller ”ord” og anvendes ofte om sufi poesi, og vel er der et typisk romantisk/nostalgisk islæt over de poetiske tekster (som alle er på urdu), men musikken – der for størstedelens vedkommende er optaget live i studiet i ét take og uden de store overdubs – er lige på, rå og hård, meget takket være Jonas Stampe (også kendt som Snöleppard). Det var ham, der i sin tid søgte tilbage til sin pakistanske rødder, og ham der mødte traditionen og nogle af dens betvingere – Meher Ali & Sher Ali – og siden etablerede samarbejdet med deres søn, Ejaz Sher Ali.
Brobygningen er forfriskende, respekten for traditionen/den pakistanske rite måske nok lidt for dominerende, men resultatet ikke desto mindre fascinerende, levende, vitalt. Kombinationen af de hårde guitarriffs, den rytmiske trommen og den (i vesteuropæisk optik) næsten absurde ”klagesang” er simpelthen ikke til at stå for. Normalt ville jeg anse ”klagesangen” for uforenelig med maskulin rock, men jeg må samtidig lade de fire herrer i Rocqawali, at de formår ”på naturlig vis” at forene de to størrelser i et nyt, originalt udtryk.
Hvordan udtrykket vil blive modtaget i Pakistan, kunne jeg godt tænke mig at blive opdateret om. I Danmark vil det givet blev anset for sært eller underfundigt. Men Jonas Stampe skal have cadeau for sit mod til at bane nye veje – selv om jeg mener, han lader traditionen være for dominerende. Han skal have cadeau for at være innovativ.
**** / 47 min. / Også anmeldt i musikmagasinet gaffa.dk
Please follow and like us:
CD- og pladeanmeldelser, Musik Cross Over, Rock, Traditionelt, World
Elliot Galvin: Live in Paris
Hanne Boel: Between Dark & Daylight
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus